**MINUTE ŞI PLOI**

*ZIFRUMOASA*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pereţii mei – anonime tablouri

ferestrele ude - imense hublouri

pe masă dorm către somnul de veci

biruitele crizanteme

degeaba le mângâi cu mâinile reci

la ferestre se plimbă un vânt

n-am habar ce mai vrea

nu mi-a spus vreun cuvânt

e primăvară ? e vară e toamnă afară?

în păr ce anotimp mi-a sosit?

mă-ntreb degeaba aşa într-o doară…

orele fug se grăbesc unde oare

şi-ndeasă îndeasă timpul

lipsit total de răbdare

-------------------------------------------

ZiFrumoasă (Mihaela Călin )